armvectores/hy_wikipedia_2023 huggingface dataset:
Alibaba group

Alibaba Group (չինարեն՝ 阿里巴巴集团), չինական ընկերություն, որը աշխատում է ինտերնետ-առևտրի ոլորտում։  Շտաբ կայանը գտնվում է Հանչժոյում։ 2012 թվականին Alibaba կազմակերպությունը կազմեց 1,1 տրիլիոն յուան` 170 մլրդ դոլար։ Կազմակերպությունը աշխատում է Չինաստանի Ժողովրդական Հանրապետությունում, ինչպես նաև Ռուսաստանի Դաշնությունում, Ամերիկայի Միացյալ Նահանգներում, Հայաստանի Հանրապետությունում, Եվրոպայում, ընդհանուր սպասարկվում է ավելի քան 240 երկիր։ 2014 թվականի սեպտեմբերի 19-ի տվյալներով շուկայական գինը կազմում է 231 մլրդ դոլար։


== Պատմություն ==
Մա Յունը 1999 թվականին հիմնադրեց ընկերությունը։ Սկզբում Alibaba համարվել է  փոքր և միջին առևտրի հարթակ։
2005 թվականին Yahoo! ընկերությունը ձեռք բերեց Alibaba-ի 43%-ը, սակայն 2012 թվականի սեպտեմբերի 18-ին Alibaba-ն հետ գնեց սեփական ընկերության 20% բաժնետոմսերը, որը Yahoo!-ի սեփականությունն էր։
2011 թվականի մարտի 31-ին գրանցվածների թիվը կազմում էր 65 մլն մարդ 240 պետություններից։
Աշխատում է համաշխարհային շուկայում։ Նա 2012 թվականին պայմանագիր կնքեց Qiwi վճարման համակարգի, 2013 թվականին WebMoney Transfer , իսկ 2014 թվականին Яндекс.Деньги հետ։


== Խմբի կառուցվածք ==
Ունի իր սեփական էլեկտրոնային վճարման համակարգը` Alipay:
Alibaba Group ղեկավարում է մի քանի կազմակերպություններով `

Alibaba.com (Alibaba China, Alibaba International)
Alibaba Pictures (Alibaba Pictures Group) - չինական  կինոընկերություն
AliExpress.com - ինտերնետ-խանութ
Taobao.com
Tmall.com
Juhuasuan
eTao
Alibaba Cloud Computing
China Yahoo!
Alipay


== Ծանոթագրություններ ==


== Արտաքին հղումներ ==
Պաշտոնական էջ
Ելգավայի շրջան

Ելգավայի շրջան (լատիշ․՝ Jelgavas novads), վարչատարածքային միավոր Լատվիայի հարավում, գտնվում է պատմական Զեմգալե մարզում։ Երկրամասը ներառում է տասներեք շրջաններ, երկրամասում գտնվում է Ելգավա քաղաքը, սակայն երկրամասի կազմի մեջ չի մտնում։
Սահմանակից է քաղաք Ելգավային, Տերվետեի, Դոբելեի, Տուկումայի, Բաբիտեի, Օլաինեի , Օզոլնիեկիի, Ռունդալեի շրջաններին և Լիտվայի Շյաուլյայի կոմսությանը։
2010 թվականի հունվարի 1-ի տվյալներով բնակչությունը կազմել է 27.103 մարդ ։ Տարածքի մակերեսը կազմում է 1.319 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Ելգավայի շրջանի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Տարածքային բաժանում ==
Վալգունդեսի շրջան (լատիշ․՝ Valgundes pagasts)
Վիլցեսի շրջան (լատիշ․՝ Vilces pagasts)
Վիրցավասի շրջան (լատիշ․՝ Vircavas pagasts)
Գլուդեսի շրջան (լատիշ․՝ Glūdas pagasts)
Զալենիեկույի շրջան (լատիշ․՝ Zaļenieku pagasts)
Կալնցիեմայի շրջան (լատիշ․՝ Kalnciema pagasts)
Լիելպլատոնեսի շրջան (լատիշ․՝ Lielplatones pagasts)
Լիվբերզեսի շրջան (լատիշ․՝ Līvbērzes pagasts)
Պլատոնեսի շրջան (լատիշ․՝ Platones pagasts)
Սեսավասի շրջան (լատիշ․՝ Sesavas pagasts)
Սվետեսի շրջան (լատիշ․՝ Svētes pagasts)
Ելեջեսի շրջան (լատիշ․՝ Elejas pagasts)
Յաունսվիրլաուկասի շրջան (լատիշ․՝ Jaunsvirlaukas pagasts)


== Մրցանակներ ==
Ելգավայի շրջանի մրցանակնրն են՝

«Պատվավոր դիպլոմ Ելգավայի շրջանի ինքնակառավարման համար» լատիշ․՝ "Jelgavas novada pašvaldības Goda diploms"
«Պատվոգիր Ելգավայի շրջանի ինքնակառավարման համար» լատիշ․՝ "Jelgavas novada pašvaldības Atzinības raksts"
«Երատագիտություն Ելգավայի շրջանի ինքնակառավարման համար» լատիշ․՝ "Jelgavas novada pašvaldības Pateicības raksts"


== Ծանոթագրություններ ==


== Արտաքին հղումներ ==
Ելգավայի շրջանի պաշտոնական կայքը(լատիշերեն)
Իտարանա

Իտարանա (պորտ.՝ Itarana), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Սանտա Թերեզայի գավառի կազմի մեջ։ Բնակչությունը կազմում է 10.494 մարդ՝ 2020 թվականի տվյալներով։ Գրավում է 296,077 կմ2 տարածք։ Բնակչության խտությունը՝ 40,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 35.480.633,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.997,18 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,741 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Գուգարաց լեռներ

Գուգարաց լեռներ,  Բաբաքարի լեոնաշղթա, Բաբաքյարի լեոնաշղթա, Պապաքարի լեոնաշղթա, լեռնաշղթա Հայաստանի Լոռու և Տավուշի մարզերի սահմանագլխին, Դեբեդ և Աղստև գետերի ջրբաժանը։ Ձգվում է Բովաքարի լեռների արևելյան եզրից դեպի հյուսիս՝ շուրջ 80 կմ։ Առավելագույն բարձրությունը Դժարսար լեռն է, որը ունի 2245 մ բարձրություն։ Միջին բարձրություն 2000 մ։


== Աշխարհագրական դիրք ==
Փոքր Կովկասի լեռնային համակարգի արտաքին շղթաներից մեկն է։ Սկսվում է Հալաբի լեռնաշղթայից, տարածվում հյուսիս, ապա հյուսիս-արևելք՝ մինչև Պապաքարի լեռներ։ Երկարությունը (Հալաբի լեռնաշղթայի հետ միասին) մոտ 100 կմ է, միջին բարձրությունը՝ 2000 մ։ Կազմված է ստորին յուրայի հրաբխածին և հրաբխանստվածքային ապարներից։ Գուգարաց լեռնաշղթային բնորոշ են խիստ մասնատվածությունը, էրոզիոն հովիտների խիտ ցանցը և ժայռոտ լեռնակատարները։ Լանջերը զառիթափ են, կտրտված հեղեղատներով։ Տիրապետում է ֆիզիկական հողմնահարումը, որն ուղեկցվում է փլվածքներով և սելավներով։ Ռելիեֆի մասնատվածությունն ու ակտիվ դենուդացիան պայմանավորված են ապարների լիթոլոգիական առանձնահատկություններով և Դժարսար լեռան անտիկլինալի բարձրացման աշխուժացումով։


== Ջրագրություն ==
Գուգարաց լեռնաշղթայից սկիզբ են առնում Սևորդյաց (Չաթինլեռ գագաթից մինչև Սանահին կայարանը), Կայենի (Հաղարծին գետի ակունքներից մինչև Աղստև գետը, Իջևան քաղաքի մոտ), Ոսկեպար (Գոմշավար լեռնագագաթից մինչև Կուրի հովիտը), Մթնասար (Սառնակունք լեռնագագաթից մինչև Ադրբեջանի Գամիրչիլար գյուղը) լեռնաբազուկները։


== Օգտակար հանածոներ ==
Օգտակար հանածոներից կան շինանյութեր (ֆելզիտային տուֆ, գրանիտ, հրակայուն կավ, տրավերտին, կվարցային ավազ, կրաքար և այլն), բազմամետաղների, ոսկու, պղնձի, սնդիկի, մոլիբդենի երևակումներ, երկաթի հանքավայր։ Կլիման բարեխառն է՝ համեմատաբար տաք ամառներով և չափավոր ցուրտ ձմեռներով։ Հունվարի միջին ջերմաստիճանը բարձր լեռնայիև գոտում -8 °С է. ստորոտում՝ - 2°С, հուլիսինը՝ համապատասխանաբար 12 °С, 20 °С։ Բացարձակ նվազագույնը  -30 °С է, առավելագույնը՝ 35 °С։ Հաստատուն ձյունածածկույթ գոյանում է ամեն տարի։ Տարեկան տեղումները ստորոտում 500 մմ են, բարձր լեռնային գոտում՝ 800 մմ։
Գուգարաց լեռնաշղթայից սկիզբ են առնում Մարց, Շնող, Հաղարծին, Սառնաջուր, Կորխան, Ոսկեպար, Կողբ և այլ գետեր։ Հողաբուսական ծածկույթում առկա է ուղղաձիգ գոտիականությունը։ Գերակշռում են լեռնաանտառային և լեռնամարգագետնային հողերը՝ հաճարենու, կեչու, կաղնու անտառներով ու ալպյան մարգագետիններով։ Կենդանական աշխարհին բնորոշ են այծյամը, վարազը, արջը, անտառային կատուն։ Շատ են կրծողներն ու թռչունները։


== Ծանոթագրություններ ==
Ոստանիկներ

Ոստանիկներ, ազնվական կրտսեր դաս վաղ միջնադարյան Հայաստանում։ Մեծ մասամբ սերել են արքայական տոհմից, կալվածքներ ստացել արքունական տիրույթից՝ ոստանից։ Եղել են թագավորի առավել վստահելի վասալները, համալրել ոստանիկ կամ արքունի հեծելագունդը։ Վարել են պալատական զանազան պաշտոններ։ Արշակունյաց թագավորության անկումից (428) հետո ոստանիկները պահպանել են իրենց գոյությունը, ենթարկվելով պարսից արքայից արքային, որին անցել էր հայ Արշակունիների ոստանը։ Ոստանիկներ հետագայում նույնացել են ազատներին և մյուս ազնվական դասերին։ Փոխաբերական առումով «ոստանիկ» նշանակել է քաղաքակիրթ, բարեկիրթ, մշակված։ «Ոստանիկ լեզու» է կոչվել արքունի տիրույթներում, ապարանքներում խոսվող մշակված և ճոխ լեզուն։
Տոսախ կոլխիդյան

Տոսախ (լատ.՝ Buxus colchica), տոսախազգիներ ընտանիքի տոսախ ցեղի բույս։


== Նկարագրություն ==
Մշտադալար ծառեր են՝ մինչև 15-18 մ բարձրությամբ, ձվաձև, խիտ ճյուղավորված սաղարթով և ուղիղ, սակայն խիստ ճյուղավորված բնով, որը հասնում է մինչև 45-50 սմ տրամագծի։ Կենսաբանական և էկոլոգիական առանձնահատկություններով շատ է նման մշտադալար տոսախին։ Բնի և բազմամյա ճյուղերի կեղևը բաց դեղնավուն է, մանր ճաքճքված։ Ընձյուղները կանաչ են, քառանիստ, սկզբում երկու կողմից մազմզուկապատ, ավելի ուշ' մերկ։ Տերևների ձևը խիստ տարբեր է, հանդիպում են էլիպսաձև, ձվաձև, ձվաէլիպսաձև, ռոմբաձև, նշտարաձև, կլորավուն, սրածայր, փոսիկավոր կամ կլոր ծայրով և այլն։ Հիմքը կլորավուն է կամ սեպաձև։ Երկարությունը հասնում է 1-3, լայնությունը՝ 0,5-1,8 սմ-ի, կաշվեկերպ, վերևից մուգ կանաչ, փայլուն, լավ նկատելի ջղավորությամբ, ներքևից բաց կանաչավուն, անփայլ, մերկ, կարճ (1-3 մմ երկարությամբ) տերևակոթուններով, որոնք ծածկված են կարճ աղվամազով։
Ծաղիկները նստադիր են, կանաչավուն, հավաքված ծոցային, գլխիկանման հասկիկներում, գագաթայինները վարսանդային (երբեմն դրանք 2-3 հատ են), մյուսները՝ առէջային։ Առէջային ծաղիկները ունեն մեկական ծաղկակից և 2 զույգ ծաղկապատ, որոնք հիմքում սերտաճած են, արտաքինները՝ գորշականաչավուն, Ներքինները՝ դեղնավուն։	Առէջները 2 անգամ ավելի երկար են ծաղկապատի թերթիկներից։ Վարսանդային ծաղիկները ունեն 4-7 թեփուկանման ծածկոցներ, սերմնարանը գտնվում է 3 խոշոր նեկտարանոցների և սռնակի միջև, ընդ որում սռնակը կրկնակի անգամ կարճ է սերմնարանից, խոշոր, երկբլթակ սպիներով։ Տուփիկը ձվաձև-գնդաձև է, ամուր, կաշվեկերպ, 8-9,5 մմ երկարությամբ, 4,5-5 մմ լայնությամբ, եղջյուրիկներով։ Սերմերը սև են, փայլուն, երկարավուն-էլիպսաձև։ Մրջյունները սովորաբար կրում են դրանք՝ նպաստելով տարածմանը։


== Տարածվածություն ==
Բնական պայմաններում տարածված է Արևմտյան Անդրկովկասում, Հյուսիսային Կովկասում, Փոքր Ասիայում։ Հանդիպում է ծովի մակերևույթից 600֊1000 մ բարձրության վրա, որտեղ աճում է ծովամերձ գլաքարուտներում, ավազային բերվածքներում, կավավազային, կրով հարուստ հողերում։ Հզոր հողերում կազմավորում է խոր գնացող արմատային համակարգ, փոքր հզորության հողերում մակերեսային, սակայն ժայռերի ճեղքերի մեջ թափանցող արմատներ։ Պահանջկոտ է խոնավության նկատմամբ։ Չափազանց ստվերատար է։ Աճում է ենթանտառներում, նույնիսկ բավականին խիտ անտառային ծածկույթի տակ։ խիստ դանդաղ է աճում, 450 — 500 տարեկանում հազիվ է հասնում սահմանային չափերի։ Երբեմն տալիս է արմատային մացառներ, իսկ բնի հատումից հետո՝ առատ բնային մացառներ, որի հետևանքով թփանման տեսք է ստանում։ Լավ է խուզվում և տրված ձևը երկար է պահպանում։ Հեշտությամբ է բազմանում կտրոններով, ընդ որում, այս դեպքում ավելի արագ է աճում։


== Ծանոթագրություններ ==
Պեչերա (գյուղ, Տուլչինի շրջան)

Պեչերա (ուկրաիներեն՝ Печера), գյուղ Ուկրաինայի Վիննիցայի մարզի Տուլչինի շրջանում։ Հիմնադրվել է 1580 թվականին։
2001 թվականի տվյալներով Պեչերա գյուղում բնակվում էր 1 141 մարդ։ Բնակավայրը զբաղեցնում է 2,3 կմ² տարածք։ Բնակչության խտությունը կազմում էր 496,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գուգլ և Վիքիպեդիա

Գուգլի և Վիքիմեդիայի միջև հարաբերությունները սկզբում մրցակցության բնույթ էին կրում Գուգլի կողմից Knol-ի ներկայացմամբ։ Սակայն ավելի ուշ Գուգլը սկսել է վստահել Վիքիպեդիային ՅուԹյուբում ապատեղեկատվության տարածման խնդիրը լուծելու և տեղեկատվություն փնտրողներին այն տրամադրելու համար։


== Պատմություն ==
2007 թվականին Գուգլը ներկայացրել է Knol հանրագիտարանը՝ օգտատիրական բովանդակությամբ։ Տարբեր լրատվամիջոցներ նշել են, որ այս ապրանքը նման է Վիքիպեդիային և այն անվանել են Վիքիպեդիայի մրցակից։
2008 թվականին տարբեր լրատվական աղբյուրներ հաղորդել են, որ Վիքիպեդիայի թրաֆիկի մեծ մասը գալիս է Գուգլ որոնողական համակարգից։
2010 թվականի փետրվարին Գուգլ ընկերությունը Վիքիմեդիա հիմնադրամին տրամադրել է 2,000,000 ԱՄՆ դոլարի չափով առաջին դրամաշնորհը։ Գուգլի հիմնադիր Սերգեյ Բրինը մեկնաբանել է, որ «Վիքիպեդիան համացանցի մեծագույն հաղթանակներից մեկն է»։
2018 թվականի մարտին ՅուԹյուբը հայտարարել է, որ Վիքիպեդիայից տեղեկատվություն է օգտագործելու իր հարթակի վրա տեսանյութերում ապատեղեկատվության տարածման խնդիրը լուծելու համար։
2019 թվականի հունվարին Գուգլը 3 միլիոն դոլար է նվիրաբերել Վիքիմեդիա Հիմնադրամին։
2012 թվականի մայիսին Գուգլը «knowledge graph» անվանմամբ ֆունկցիա է ավելացրել՝ որոնողական համակարգի արդյունքները բարելավելու համար։ Knowledge Grap-ից ստացված տեղեկատվությունը ներկայացված է ուղղանկյունի տեսքով, որը Գուգլն անվանել է «գիտելիքների վահանակ» (անգլ.՝ knowledge panel) և գտնվում է որոնման արդյունքներից աջ (բջջային սարքի դեպքում՝ վերևում)։ Այս տեղեկաքարտում ներկայացված տեղեկատվության մեծ ծավալը վերցված է Վիքիպեդիայից, ինչպես նաև ԿՀՎ-ի համաշխարհային փաստագրական ժողովածուից և Վիքիտվյալներից։


== Տես նաև ==
Գրագողություն Վիքիպեդիայից


== Ծանոթագրություններ ==
Օռլեանի համալսարան

Օռլեանի համալսարան (ֆր.՝ Université d'Orléans), ֆրանսիական պետական համալսարան Օռլեանում։


== Պատմություն ==

Համալսարանի պատմությունը սկսվել է 1230 թվականից։ Այդ ժամանակ Սորբոնում արգելված էր հռոմեական իրավունքի դասավանդումը և ուսանողները ստիպված դպրոցներ էին փնտրում Փարիզից դուրս։ 1235 թվականին Գրիգորի IX-ը թույլատրեց Օռլեանում իրավունք դասավանդել, այդպես ստեղծվեցին իրավաբանական դպրոցներ, որոնք գործեցին կես դար։ Հռոմի պապ Կլեմենտ V-ը 1306 թվականին հիմնեց համալսարան, որը դարձավ երրորդը, Սորբոնի և Տուլուզի համալսարաններից հետո։ Այնտեղ դասավանդվում էր և՛ հռոմեական, և՛ քաղաքացիական իրավունք։ Միջնադարում  այստեղ սովորել է 5 հազար ուսանող՝ Ֆրանսիայից, Գերմանիայից, Լոթարինգիայից, Բուրգունդիայից, Շամպայնից, Պիկարդիայից, և Շոտլանդիայից, 4 դար շարունակ համալսարանը մեծ համբավ ունեցավ ողջ Եվրոպայում։ Համալսարանը անկում ապրեց և 1793 թվականին որոշում ընդունվեց այն փակել։ Համալսարանը նորից բացվեց 1960 թվականին։


== Կառուցվածք ==

Համալսարանն ունի 4 ֆակուլտետ, ինստիտոտ և պոլիտեխնիկական դպրոց։


=== Ֆակուլտետներ ===
Լեզուների, գրականության և հումանիտար գիտությունների ֆակուլտետ,
Իրավագիտության, տնտեսագիտության և կառավարման ֆակուլտետ,
Ճշգրիտ գիտությունների ֆակուլտետ,
Ֆիզիկական դաստիարակության և սպորտի ֆակուլտետ։


== Հայտնի շրջանավարտներ ==
Յոհան Րեյխլին — գերմանացի փիլիսոփա և հումանիստ,
ժան Կալվին — աստվածաբան, կալվինականության հիմնադիր,
Էթիեն դե լա Բոեսի — ֆրանսիացի գրող և փիլիսոփա,
Թեոդոր Ագրիպպա դ՝Օբինե — ֆրանսիացի պոետ, գրող և պատմաբան,
Թեոֆրաստ Ռենոդո — լրագրող, «La Gazette» թերթի հրատարակիչ,
Պիեռ դը Ֆերմա — ֆրանսիացի մաթեմատիկոս, անալիտիկ երկրաչափության, մաթեմատիկական անալիզի, հավանականությունների տեսության և թվերի տեսության հեղինակներից մեկը,
Մոլիեր — դասական կատակերգության հեղինակ, թատրոնի ղեկավար և դերասան,
Շառլ Պերո — հեքիաթագիր, պոետ և քննադատ,
Էստաշ Դեշան — ֆրանսիացի պոետ,
Ժան դը ԼաԲրյուեր— ֆրանսիացի գրող-բարոյախոս։


== Ծանոթագրություններ ==


== Արտաքին հղումներ ==
Сайт университета
Բերի շրջան (Միչիգան)

Բերի շրջան (անգլ.՝ Barry County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,494 կմ² է, բնակչությունը՝ 59,173 մարդ (2010 թ. տվյալներով)։ Շրջկենտրոնն է Հաստինգս բնակավայրը։ Կազմավորվել է 1829 թ.։
Քարաքյոյ

Քարաքոյ(թուրքերեն՝ Karaköy), թաղամաս Ստամբուլի Բեյօղլու շրջանում։ Քաղաքի առևտրական խոշոր թաղամասերից մեկն է։ Գտնվում է Ոսկեղջյուրի հյուսիսային ափին՝ Ստամբուլի եվրոպական հատվածում։ Թաղամասը գտնվում է պատմական Գալաթա թաղամասում։ 
Քարաքոյը Ստամբուլի ամենահին թաղամասերից մեկն է։ Ներկայումս այն խոշոր առևտրական և տրանսպորտային կենտրոն է։ Այն կապված է քաղաքի արվարձանների հետ։ Թաղամասի կենտրոնական հատվածում է գտնվում Քարաքոյի հրապարակը։ Գալաթայի կամուրջը Քարաքոյը կապում է Էմինյոնյու թաղամասի հետ, Թերսանե փողոցը կապում է Ազափքափըի հետ, իսկ Վոյվոդա փողոցը՝ Շիշհանեի հետ։ Քարաքոյին հյուսիսում սահմանակից է Բեյօղլուին։

Թաղամասի առևտրական կենտրոնում, որը հիմնվել է 19-րդ դարի կեսերին, տեղակայված են թուրքական և արտասահմանյան բանկերի կենտրոնակայաններ և մասնաճյուղեր։ Ներկայումս այն նաև խոշոր մեքենաշինական կենտրոն է։


== Տեսարժան վայրեր ==

Կրոնական և կրթական տարբեր հաստատությունների առկայությունը թաղամասում՝ Քարաքոյը դարձնում է ուրույն միջմշակութային հաղորդակցման կամուրջ։ Այստեղ տեղակայված են Կաթոլիկ եկեղեցու, Հույն ուղղափառ եկեղեցիները, Կոստանդնուպոլսի Հայոց Պատրիարքությունը, Բուլղարական եկեղեցին, Հրեական սինագոգները, հայկական, հունական, հրեական, ֆրանսիական, իտալական և ավստրիական դպրոցները, որոնք արտացոլում են Ստամբուլի կոսմոպոլիտ աշխարհայացքը
Բազմաթիվ ճարտարապետական հուշարձաններ, որոնք համարվում են Ստամբուլի այցեքարտը, կարելի է գտնել Քարաքոյում։

Գալաթայի աշտարակ
Կամոնդոյի աստիճաններ, որը միացնում է հրեա բանկիր Աբրահամ Կամոնդոյի տունը Վոյվոդա փողոցին։Թանգարաններ․Ստամբուլի ժամանակակից արվեստների թանգարան, Թուրքիայի առաջին և միակ մասնավոր թանգարանը, որը ստեղծվել է 2004 թվականին
Օտտոմանյան բանկ
Թուրքիայի հրեական թանգարանԵկեղեցիներ․Սբ Պողոս Պետրոս եկեղեցի,
Սբ Գևորգ եկեղեցի
Սան Միշել եկեղեցի
Սբ Ֆրանցիսկոսի եկեղեցի
Սբ Աննայի եկեղեցի
Սանտա Մարիա եկեղեցի
Սան Դոմենիկո եկեղեցի
Սան Զանի եկեղեցի
Սուրբ Սարգիս հայկական եկեղեցի, որը Ստամբուլի ամենահին եկեղեցին է
Սբ Հիսուս Փրկիչ եկեղեցի
Սբ Գրիգոր Լուսավորիչ եկեղեցիՍինագոգներ․Նեվե Շալոմ սինագոգ
Թոֆրե Բեգադիմ սինագոգ
Ստամբուլի իտալական սինագոգ
Զուլֆարիս սինագոգ
Օր Հոդեշ սինագոգՄզկիթներ․Արապ մզկիթ
Սոքուլլու մզկիթ կամ Ազափքափը մզկիթ
Յերալթը մզկիթ, որը կառուցվել է 17-րդ դարում


== Կրթություն ==
Կեդրոնական վարժարան, հայկական վարժարան, որը հիմնադրվել է 1886 թվականին։


== Ծանոթագրություններ ==
Թեջա

Թեջա, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում էր Մալաթիա քաղաքից 4 կմ արևմուտք, այգեվետ վայրում։


== Բնակչություն ==
XX դարի սկզբին ուներ 100 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կալիգուլա (պիես)

Անվան այլ կիրառումների համար տե՛ս՝ Կալիգուլա (այլ կիրառումներ)Կալիգուլան ֆրանսիացի գրող Ալբեր Կամյուի պիեսն է, որը նա սկսել է գրել 1938 թ., և առաջին անգամ տպագրել է 1944 թ. «Éditions Gallimard» հրատարակչությունում։ Պիեսը Կամյուի այն շրջանի ստեղծագործություններից է, որին ինքը հեղինակը տվել է «Աբսուրդի շրջան» անվանումը։ Պիեսը թեման ծավալավում է Հռոմի 3-րդ կայսր Կալիգուլայի գահակալման շրջանում և պատկերում է կայսրի դաժանությունը, խելագարությունը և ի վերջո նրա մահը։
Մելիք-Բալլի

Մելիք-Բալլի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 554 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մովսեսգյուղ (Տավուշի մարզ)

Անվան այլ կիրառումների համար տե՛ս՝ Մոսեսգյուղ (այլ կիրառումներ)Մոսեսգյուղ կամ Մովսես,
գյուղ Հայաստանի Հանրապետության Տավուշի մարզում` նախկին Շամշադինի շրջանում, Բերդ քաղաքից մոտ 7 կմ հյուսիս-արևելք, Մոսեսգետի ցածրադիր ափին։ Սահմանամերձ գյուղ է, գտնվում է հայ-ադրբեջանական շփման գծից մոտ 1 կմ հեռավորության վրա։


== Անվան ստուգաբանություն ==
Ըստ ավանդության լեզգիների հրոսակախմբերի հարձակման ժամանակ բոլորը փախչում և թաքնվում են, չի փախչում միայն քաջ ու հաղթանդամ Մովսես Աթաբեկյանը, որից և գյուղ կոչվում է Մովսես։ Մեկ այլ աղբյուրի համաձայն գյուղը հիմնադրել է Մովսես Աթաբեկյանը, ով կառուցել է առաջին տունը՝ այդպիսով դնելով ապագա բնակավայրի հիմքը։


== Աշխարհագրություն ==

Տարածաշրջանի նախկին խորհրդային վարչական կենտրոն Բերդից գտնվում է 15 կիլոմետր հեռավորության վրա, հյուսիսարևելյան հատվածում, Խնձորուտի լեռնաշղթայի միմյանցից բավականին մոտ ձգվող երկու լեռնաբազուկների միջև, Մոսեսգետ գետի ցածրադիր ափին։


== Կլիմա ==
Կլիման մեղմ է, բարեխառն է, շրջակայքն անտառապատ։


== Պատմություն ==

Մոսեսգեղը մատենագրության մեջ հիշատակվում է որպես Մոսես, Մովսեսգյուղ, Մովսես, Մովսեսգեղ, Մովսեսքենդ անվանումներով։
Գյուղը սկզբում հիմնված է եղել այժմյան հարավարևելյան բարձրության վրա, Ղարաբաղից եկած վերաբնակիչների կողմից։


== Բնակչություն ==
Ըստ ՀՀ 2011 թ. մարդահամարի արդյունքների` Մոսեսգյուղի մշտական բնակչությունը կազմել է 1748, առկա բնակչությունը` 1465 մարդ։ Բնակիչները հայեր են, որոնց նախնիները եկել են Լեռնային Ղարաբաղից։
Մոսեսգյուղի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, խաղողագործությամբ և պտուղ-բանջարեղենի մշակությամբ։


== Պատմամշակութային կառույցներ ==
Գյուղից 3 կմ հարավ-արևելքում գտնվում է Սբ. Գևորգ եկեղեցին (XIV-XVII դարեր), Հին Մոսես գյուղատեղին (XIV-XVII դարեր)։ Շրջակայքում կան եկեղեցու, մատուռի ավերակներ, խաչքարեր։


== Հասարակական կառույցներ ==
Ունի միջնակարգ դպրոց, (հիմնված 1852 թ), մշակույթի տուն, գրադարան, մսուր-մանկապարտեզ։


== Կրոն ==
2010 թվականին Մոսեսգեղում ավարտվել է նոր Սուրբ Աստվածածին եկեղեցու կառուցումը։


== Տես նաև ==
Սուրբ Աստվածածին եկեղեցի (Մովսեսգյուղ)
Սուրբ Գևորգ եկեղեցի (Մովսեսգյուղ)
Մովսեսգյուղի պատմության և մշակույթի անշարժ հուշարձանների ցանկ (Տավուշի մարզ)


== Գրականություն ==
«Տավուշ», Լավրենտի Միրզոյան, Երևան 2010


== Արտաքին հղումներ ==
Մովսեսի դժվարին ներկան եւ մշուշոտ ապագան(չաշխատող հղում)
Մովսեսի մասին Հայաստանի համայնքների միության կայքում Archived 2011-08-20 at the Wayback Machine.
ՍԱՀՄԱՆԱՄԵՐՁ ՄՈՎՍԵՍՈՒՄ ՕԾՎԵՑ ՆՈՐԱԿԱՌՈՒՅՑ ԵԿԵՂԵՑԻՆ(չաշխատող հղում)


== Ծանոթագրություններ ==
Սերեն (կոմունա)

Սերվե (ֆր.՝ Serain), կումունա Ֆրանսիայում։ Գտնվում է Պիկարդիա մարզի Էնա գավառում։ Մտնում է Բոեն ան Վերմանդուա գավառի կազմի մեջ։ Կոմունայի շրջանը Սեն Կանտենն է։
Կոմունայի INSEE կոդը՝ 02709:


== Բնակչություն ==
Ըստ 2010 թվականի մարդահամարի տվյալների կոմունայի բնակչությունը կազմում է 282 մարդ։


== Տնտեսություն ==
2010 թվականին համայնքի 234 աշխատունակ (15-64 տարեկան) բնակիչներից 169-ը տնտեսապես ակտիվ էին, 65-ը՝ ոչ ակտիվ (ակտիվության ցուցանիշը կազմել է 72,2%, 1999 թվականին եղել է 68,2%)։ 169 տնտեսապես ակտիվ բնակիչներից աշխատում էին 143-ը (83 տղամարդ և 60 կին), գործազուրկ էին 26 մարդ (13 տղամարդ և 13 կին)։ 65 տնտեսապես ոչ ակտիվ բնակիչներից 17-ը եղել են աշակերտներ կամ ուսանողներ, 24-ը՝ թոշակառուներ, 24-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ — Սերեն (ֆր.)
Դյուրբյուն

Դյուրբյուն, լեռնաշղթա Կիլիկիայում, Ամանոսի լեռնահամակարգում։ Հիշատակում է Ղ. Ալիշանը («Սիսուան», էջ 204)։ Արևմտահայերեն տառադարձությամբ՝ Տյուրպյուն։


== Ծանոթագրություններ ==
Նաիրա Գյուրջինյան

Նաիրա Լորիկի Գյուրջինյան (սեպտեմբերի 24, 1961, Բաքու, Ադրբեջանական ԽՍՀ, ԽՍՀՄ), հայ երաժշտագետ, խմբավար, մանկավարժ, ՀՀ մշակույթի վաստակավոր գործիչ (2014)։


== Կենսագրություն ==
Մանկությունն անցել է Ռուսաստանի Տյումեն քաղաքում։ Փոխադրվել է երրորդ դասարան, 1971 թվականին ընտանիքով տեղափոխվել են Երևան։ Չի կարողացել գրել, կարդալ և անգամ խոսել հայերեն։ 1977 թվականին ավարտել է միջնակարգ դպրոցը և ընդունվել Երևանի Ա. Բաբաջանյանի անվան երաժշտական մանկավարժական ուսումնարան, որն ավարտել է 1981 թվականին և ստացել երաժշտագետի ու խմբավարի մասնագիտություններ։ Ուսումնարանն ավարտելուց հետո երկու տարի աշխատել է ՀՀ Մեծամոր քաղաքի երաժշտական դպրոցում՝ դասավանդելով այնտեղ։
1983 թվականից աշխատել է Հենրիկ Իգիթյանի մանկական գեղագիտական կենտրոնում, որտեղ էլ հիմնել է «Ջեզլ» ջազային-էստրադային, «Վաղորդյան կաթիլներ» և «Շմակի» մանկապատանեկան վոկալ-համույթները։ 2004-2007 թվականներին Հայաստանի Երգի պետական թատրոնում դասավանդել է վոկալ և ոճաբանություն ջազային-էստրադային ժանրում։ Բազմաթիվ երգերի հեղինակ է։ 2006-2007 թվականներին մասնակցել է «Save The Children» ընկերության կողմից կազմակերպվող երեխաներին հանդուրժողականության ուսուցման ծրագրերի աշխատանքներին` որպես երգահան։ 2006 թվականից եղել է «Շանթ» հեռուստաընկերության «Հայ Սուպերսթար-1», «Հայ Սուպերսթար-2», «Հայ Սուպերսթար-4», «Իքս-Ֆակտոր 1», «Իքս-Ֆակտոր 2» նախագծերի ժյուրիի անդամ և երաժշտական պրոդյուսեր։ 2008 թվականին հրավիրվել է մասնակցելու ԱՄՆ Պետքարտուղարության «Միջազգային այցելու» ծրագրին` «Կատարողական արվեստի կառավարում» թեմայով։ 2010 թվականից հանդիսանում է ԱՄՆ դեսպանատան կանանց մենթորական ծրագրի մասնակից։ 2014 թվականին արժանացել է Հայաստանի մշակույթի վաստակավոր գործչի կոչման։


== Ընտանիք ==
Ունի երեք քույր, այժմ ապրում է հոր հետ։ Ունի երկու դուստր՝ Ադրիանան և Աննան, որոնք ամուսնացած են։


== Ծանոթագրություններ ==
Զբոսաշրջությունը Կոնգոյի Դեմոկրատական Հանրապետությունում

Զբոսաշրջությունը Կոնգոյի Դեմոկրատական Հանրապետությունում, Կոնգոյի Դեմոկրատական Հանրապետության տնտեսագիտության ճյուղերից մեկը։
Կոնգոյի Դեմոկրատական Հանրապետությունը հնարավորություն է ընձեռում ծանոթանալու կենտրոնաֆրիկյան վայրի բնությանն ու բնիկ ժողովուրդների բազմադարյան մշակույթին , ինչպես նաև ուսումնասիրելու տեղի տեսարժան վայրերը, որոնք հազվադեպ կարելի է տեսնել Աֆրիկայում կամ մոլորակի այլ ծայրերում։ Կոնգոյի Դեմոկրատական Հանրապետությունն ունի հարուստ բնաշխարհ, որին բնորոշ է բուսական և կենդանական աշխարհի բազմազանությունը։
Կոնգոյում հանդիպում են այնպիսի կենդանատեսակներ, ինչպիսիք են գորիլան, ռնգեղջյուրը, առյուծը, հովազը, կապիկները, գետաձին, կոկորդիլոսները և այլն։ Կենդանատեսակների նման առատությունը հիանալի հնարավորություն է ընձեռում արտասահմանյան զբոսաշրջիկներին էքստրեմալ զբոսաշրջությունը վայելելու համար։
Զբոսաշրջիկների թիվը պատմական տարբեր ժամանակահատվածներում փոփոխվել է։ Այն հարաբերականորեն կախված է պատերազմական գործողությունների, բնական աղետների, միջէթնիկական հարաբերությունների և ընդհանուր կայունության գործոններից։ Զբոսաշրջիկների թիվը զգալի աճել է գաղութային վարչակարգի անկումից հետո։


== Ծանոթագրություններ ==
Մորգենշտերն (զինատեսակ)

Մորգենշտերն (գերմ.՝ Morgenstern, բառացի` առավոտյան աստղ}})  սառը հարվածող և փշրող գործողության զենք` մետաղյա գնդակի տեսքով, որի ծայրին մետաղյա փշեր են։  Օգտագործվում է որպես գուրզ։ Այդպիսի ծայրը մեծապես ավելացնում էր զենքի քաշը. ինքնին մորգենշտերնը կշռում էր ավելի քան 1,2 կգ, ինչը ուժեղ բարոյական ազդեցություն ունենում թշնամու վրա՝ վախեցնելով նրան իր տեսքով։


== Պատմություն ==
Բացի գուրզ մորգենշտերնից, նաև տարածված էր «շղթայական մորգենշտերնը», որի մեջ սրածայր գունդը շղթայի միջոցով միացված էր երկար բռնակին։ 
Չնայած մորգենշտերնի օգտագործումը մեծացնում էր հակառակորդին հասցված վերքերի խստությունը, սակայն այն շատ դժվարացնում էր զենքը կրելը, քանի որ նրա փշերը խանգարում էին ճշգրիտ հարվածին, կառչելով առարկաներից և հաճախ խրվում [[վահան|վահանի] կամ  զրահի մեջ։

 
Մորգենսթերն են նաև անվանում կարճ փայտե կամ մետաղյա սրածայր գուրզ` ոչ շատ երկար բռնակով և բշտիկի պես ցցված գնդաձև հարիչով։ Նման զենքերը մինչև 15-րդ դարի կեսերը մասնավորապես ծառայել են շվեյցարական հետևակայիններին։
Իրենց արտադրության հեշտության շնորհիվ մորգենշտերնը հայտնի էր  Գերմանիայում Գյուղացիական պատերազմների ժամանակ։ Բացի հետևակային մորգենշտերնից, գոյություն ուներ նաև հեծելազորի մորգենշտերն՝ կարճ բռնակի վրա։ Որոշ հեծելազորային մորգենշտերներ համակցված էին հրածանների հետ 
Օգտագործվել է որպես խրամատային զենք գերմանական բանակում մինչև Առաջին համաշխարհային պատերազմի ավարտը։


== Ծանոթագրություններ ==
Պուշնոյ (այլ կիրառումներ)

Պուշնոյ, կարող է վերաբերել՝

Պուշնոյ - գյուղ Ռուսաստանի Կարելիայի հանրապետության Բելոմորսկի շրջանի կազմում։
Պուշնոյ - գյուղ Ռուսաստանի Մուրմանսկի մարզի Կոլսկի շրջանի կազմում։
Օմիլնոե

Օմիլնոե (ուկրաիներեն՝ Омильне), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1800 թվականին։
2001 թվականի տվյալներով Օմիլնոե գյուղում բնակվում էր 47 մարդ։ Բնակավայրը զբաղեցնում է 29 կմ² տարածք։ Բնակչության խտությունը կազմում էր 1,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փետրվարի 18

Փետրվարի 18, տարվա 49-րդ օրն է։

Տարվա ավարտին մնում է 316 (նահանջ տարիներին՝ 317) օր։


== Դեպքեր ==


=== Հայաստանում ===
1921՝ Երևանի բանտում բոլշևիկների կողմից կացնահարվեցին ու գնդակահարվեցին հայ ազգային 21 գործիչներ, սպաներ, այդ թվում՝ Սարդարապատի հերոսներ Համազասպ Սրվանձտյանը և Նիկոլայ Ղորղանյանը։
1921՝ Հայաստանի բոլշևիկյան կառավարության դեմ բարձրացած ժողովրդական ապստամբության մասնակիցները ազատագրեցին Երևանը։ Երևանում ստեղծվեց «Հայրենիքի փրկության կոմիտե»՝ նախկին վարչապետ Սիմոն Վրացյանի նախագահությամբ։
1977՝ Երևանում բացվեց ականավոր զորավար Գայի (Հայկ Բժշկյանցի) արձանը։
2013՝ Հայաստանում տեղի են ունենում նախագահական ընտրություններ։


=== Աշխարհում ===
1913՝ Մեքսիկայում Պեդրո Լասկուրաինը 45 րոպեով դառնում է երկրի նախագահ։
1930՝ հայտնաբերվում է Պլուտոն մոլորակը, որը հետագայում դասվեց գաճաճ մոլորակների շարքին։
1960՝ VIII Ձմեռային Օլիմպիական խաղերի բացման հանդիսավոր արարողությունը (Սքվո-Վելլի, ԱՄՆ)։
1968՝ X Ձմեռային Օլիմպիական խաղերի փակման հանդիսավոր արարողությունը (Գրենոբլ, Ֆրանսիա)։
1979՝ Սահարա անապատում պատմության մեջ առաջին անգամ տեղում է ձյուն։
2003՝ Հարավային Կորեայի Տեգու քաղաքի մետրոպոլիտենում տեղի ունեցած հրդեհի հետևանքով զոհվում է 198 մարդ։


== Ծնունդներ ==
1718 - Սյորեն Աբիլդգոր,դանիացի բնագետ, գրող և նկարազարդող
1745 - Ալեսանդրո Վոլտա Alessandro Volta իտալ. ֆիզիկոս (մ. 1827)
1877 - Դերենիկ Դեմիրճյան, հայ գրող (մ. 1956)
1883 - Նիկոս Կազանձակիս Νίκος Καζαντζάκης հույն գրող (մ. 1957)
1888 - Բորիս Ապրելև, ռուս ծովային սպա, գրող
1899 - Էրիխ Կոզիոլ, գերմանացի տնտեսագետ
1906 - Համազասպ Բաբաջանյան, հայ մարշալ (մ. 1977)
1918 - Արմենուհի Սրապյան, բանասեր, բնագրագետ
1922 - Յուհան Սմուուլ Juhan Smuul էստոնացի գրող (մ. 1971)
1930 - Ալեքսանդր Ազատյան, հայ նկարիչ, գոբելենագործ
1932 - Վիլեն Ասլանյան, ֆիզիկոս
1933 - Յոկո Օնո, ճապոնացի նկարչուհի, գրող
1937 - Արմեն Զաքարյան, հայ կենսաֆիզիկոս
1944 - Էդուարդ Դանիելյան, հայ պատմաբան,
1954 - Ջոն Տրավոլտա John Travolta ամեր. դերասան, երգիչ և պարող
1956 - Բիձինա Իվանիշվիլի ბიძინა ივანიშვილი վրաց միլիարդատեր
1963 - Միշել Տեր-Զաքարյան, ֆրանսահայ նախկին ֆուտբոլիստ և մարզիչ
1965 - Dr. Dre ամեր. ռեփեր
1969 - Լիլիթ Սողոմոնյան, հայ նկարիչ
1971 - Կոնստանտին Պոպա, ռումինացի պրոֆեսիոնալ բասկետբոլիստ և մարզիչ
1995 - Նատան Ակե, հոլանդացի ֆուտբոլիստ
1994 -  Չոն Հոսոկ, Հարավ-Կորեական Քեյ փոփ արտիստ


== Մահեր ==
814 - Խուբիլայ մոնղ. խան (ծն. 760 թ.)
1405 - Լենկթեմուր թուրք-մոնղ. նվաճող (ծն. 1336 թ.)
1546 - Մարտին Լյութեր Martin Luther գերմ. հոգևորական (ծն. 1483 թ.)
1564 - Միքելանջելո իտալացի մեծագույն նկարիչ, նաև քանդակագործ (ծն. 1475 թ.)։
1848 - Դյուլա Անդրաշի Ավագ,կոմս, հունգարական քաղաքական հասարակական գործիչ
1921 - Համազասպ Սրվանձտյան, հայ ֆիդայի, (ծն. 1873 թ.)։
1967 - Ռոբերտ Օպենհեյմեր, ազգությամբ հրեա, ամերիկացի նշանավոր ֆիզիկոս (ծն. 1904 թ.)
2009 - Արմեն Հախնազարյան,Ճարտարապետ


== Տոներ ==
Գամբիա՝ Անկախության օր (1965 թ. Միացյալ Թագավորությունից)
Ճապոնիա, Ամամի կղզիներ՝ Դիալեկտի օր
Նեպալ՝ Ազգային ժողովրդավարության օր
Կոմբինատ

Կոմբինատ (լատ.՝ combinatus - միավորված, combino - միացնում բառերից), հումքը, թափոնները, կողմնակի արդյունքները հաջորդաբար մշակող կամ համալիր ձևով օգտագործող, տեխնոլոգիապես կապված, բայց տարբեր ճյուղերի պատկանող մասնագիտացված մի քանի արտադրություն միավորող ձեռնարկություն կամ ձեռնարկությունների համալիր է։
Տեխնոլոգիապես կապված, սակայն, որպես կանոն, իրավաբանական ինքնուրույնությոն չոնեցող, գլխամասային ձեռնարկության դիրեկցիայի կողմից կառավարվող, տարբեր ճյուղերի պատկանող ձեռնարկությունների արտադրական միավորում է, նույն ճյուղի տեխնոլոգիապես չկապված ձեռնարկությունների վարչական միավորում կամ մանր, տարատեսակ, հաճախ տեխնոլոգիապես չկապված արտադրությունների միավորում։
Օքենվիլ

Օքենվիլ (ֆր.՝ Auquainville), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2010 թվականի դրությամբ կազմում է 307 մարդ, բնակչության խտությունը` 32.11 մարդ/կմ²: Բնակավայրը զբաղեցնում է 9.56 կմ² տարածք:
2017 թվականի հունվարից Լիվարո, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս:


== Աշխարհագրություն ==
Գտնվում է Փարիզ քաղաքից 160 կմ արևմուտք, Կան քաղաքից` 50 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 204 աշխատունակ (15-64 տարեկան)  բնակիչ, որոնցից ակտիվ էին 149-ը, իսկ ոչ ակտիվները` 55: Ակտիվության ցուցանիշը կազմում է 73,0 %: 149 աշխատունակ մարդկանցից աշխատել է 141 անձ (73 տղամարդ և 68 կին): Գործազուրկ են եղել 8 անձ (3 տղամարդ և 5 կին): 55 անաշխատունակներից 17-ը եղել են աշակերտներ կամ ուսանողներ, 24-ը` թոշակառուներ, իսկ 14-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արթուր Մասուակու

Ֆուկա Արթուր Մասուակու Կավելա (ֆր.՝ Arthur Masuaku, նոյեմբերի 7, 1993(1993-11-07), Լիլ), ֆրանսիացի ֆուտբոլիստ, պաշտպան։ Հանդես է գալիս անգլիական «Վեստ Հեմ Յունայթեդ»-ի կազմում։


== Ակումբային կարիերա ==


=== «Վալենսյեն» ===
Մասուակուն ֆրանսիական «Վալենսյեն» ֆուտբոլային ակումբի ակադեմիայի սան է։ Լիգա 1-ի շրջանակներում իր դեբյուտը նշել է 2013 թվականի օգոստոսի 10-ին՝ «Թուլուզ»-ի դեմ խաղում։ Նա այդ խաղում 75-րդ րոպեին փոխարինել է Տոնգո Դոումբիային։ Իր առաջին գոլը խփել է 2014 թվականի հունվարի 29-ին՝ «Օլիմպիկ Մարսել»-ի դեմ խաղում, որն ավարտվել է 2-1 հաշվով՝ «Օլիմպիկ»-ի հաղթանակով։


=== «Օլիմպիակոս» ===
2014 թվականի հուլիսին Մասուակուն տեղափոխվել է հունական «Օլիմպիակոս»։ Հունաստանի Սուպերլիգայի շրջանակներում նա իր նորամուտը նշել է «Նիկի Վոլոու»-ի դեմ խաղում։ Արթուրն իր երրորդ խաղում, որը տեղի է ունեցել «Կրետե»-ի դեմ դարձել է 2 գոլային փոխանցման հեղինակ։ Իսկ հանդիպումն ավարտվել է 3-0 հաշվով։ Այդ հանդիպումից 3 օր անց նա իր դեբյուտն է նշել Չեմպիոնների Լիգայում և դարձել է գոլի հեղինակ «Ատլետիկո Մադրիդ»-ի դեմ խաղում, որն ավարտվել է 3-2 հաշվով՝ հունական ակումբի հաղթանակով։


=== «Վեստ Հեմ Յունայթեդ» ===
2016 թվականի օգոստոսի 8-ին Արթուր Մասուակուն տեղափոխվել է Պրեմիեր Լիգայում հանդես եկող «Վեստ Հեմ Յունայթեդ»։ Տրանսֆերն արժեցել է 6․2 միլիոն ֆունտ ստեռլինգ, իսկ ֆուտբոլիստը թիմի հետ կքնել է 4 տարվա պայմանագիր։ Անգլիական թիմի կազմում նա իր նորամուտը նշել է 2016 թվականի օգոստոսի 15-ին՝ «Չելսի»-ի դեմ խաղում, որն ավարտվել է 2-1 հաշվով։ Իր առաջին գոլը ֆուտբոլիստը խփել է 2017 թվականի սեպտեմբերի 19-ին՝ Ֆուտբոլային Լիգայի գավաթի խաղարկության շրջանակներում կայացած «Բոլթոն Ուոնդերերս»-ի դեմ խաղում։


== Միջազգային կարիերա ==
Արթուր Մասուակուն հանդես է եկել Ֆրանսիայի Մ18 և Մ19 հավաքականների կազմում։ 2017 թվականի օգոստոսին հրավիրվել է Կոնգոյի ազգային հավաքական՝ Թունիսի հավաքականի դեմ խաղերին մասնակցելու համար։ 2018 թվականի մարտին նա Կոնգոյի հավաքականի հետ մեկնել է Տանզանիայի հավաքականի դեմ ընկերական խաղին մասնակցելու համար։ Սակայն նա այն 4 ֆուտբոլիստներից մեկն էր, ովքեր հեռացվեցին հավաքականից կազակերպչական խնդիրների  պատճառով և այլևս չհայտնվեցին հավաքականի հայտացուցակում։


== Ձեռքբերումներ ==
Հունաստանի չեմպիոն - 2014-15, 2015-16
Հունաստանի գավաթակիր - 2014-15
Հունաստանի գավաթի փոխչեմպիոն - 2015-16


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Սկսել նորից

Սկսել նորից (անգլ.՝ Begin Again), ռեժիսոր Ջոնի Քարնիի ամերիկյան ֆիլմ մյուզիքլ։ Ֆիլմի պրեմիերան կայացել է 2013 թվականի սեպտեմբերին Տորոնտոյի կինոփառատոնի ժամանակ։


== Սյուժե ==
Ձայնագրման լեյբլի ղեկավար Դեն Մալիգանը, որ բնակվում է Նյու Յորքում, փորձում է պահպանել իր տեղը երաժշտական արդյունաբերության մեջ։ Այն բանից հետո, երբ նրան աշխատանքից ազատել էին, նա սկսում է խմել և Իսթ Վիլիջի բարերից մեկում հանդում է երիտասարդ և անկախ երգչուհի Գրետա Ջեյմսի հետ։ Դենին դուր է գալիս աղջկա երաժշտությունը, և նա առաջարկում է գրանցվել իր նախկին լեյբլին։ Առաջնային մերժումից հետո Գրետան համաձայնում է։
Նրանք հանդիպում են լեյբլի համասեփականատեր Սոլի հետ, բայց նա Գրտայի մեջ ոչ մի առանձնահատկություն չի նկատում և մերժում է նրան։ Չնայած դրան՝ Դենը Գրետային առաջարկում է միասին ձայնասկավառակ թողարկել՝ Նյու Յորքի տարբեր թաղամասերում կենդանի ձայնագրություններ կատարելով։


== Դերերում ==
Քիրա Նայթլի՝ Գրետա Ջեյմս, երգահան,
Մարկ Ռուֆալո՝ Դեն Մալիգան, երաժշտական պրոդյուսեր,
Ադամ Լևին՝ Դեյվ Քոուլ, Գրետայի նախկին ընկերը և հաջողակ երաժիշտ,
Քեթրին Քիներ՝ Միրիամ Հարթ, Դենի նախկին կինը,
Հեյլի Ստեյնֆիլդ՝ Վայըլեթ Մաիլգան, Դենի և Միրիամի դուստրը,
Ջեյմս Քորդեն՝ Սթիվ, Գրետայի լավագույն ընկերը,
Սի Լո Գրին՝ Թրաբլգամ, հաջողակ ռեփեր, որ հայտնաբերվել է Դենի կողմից,
Մոս Դեֆ՝ Սոլ, Դենի վաղեմի գործընկերը։


== Սաունդթրեք ==
Սաունդթրեքը ԱՄՆ–ում թողարկվել է 2014 թվականի հունիսի 30–ին։ Երգերի մեծ մասը գրել է Գրեգ Ալեքսանդրը Դանիել Բրիսբուայի, Նիք Լեշլիի, Ռիք Նովելսի և Նիք Սաուսվուդի հետ միասին։ Մի քանի երգեր գրել են Գլեն Հանսարդը և Քարնին։ Երգերի մեծ մասը կատարել են Ադամ Լևինը և Քիրա Նայթլին։ «Lost Stars» երգը առաջադրվել է Օսկարի 87-րդ մրցականաբաշխությանը «Ֆիլմի լավագույն երգ» անվանակարգում։


== Ծանոթագրություններ ==


== Արտաքին հղումներ ==
Պաշտոնական կայք
(6306) Նիշիմուրա

(6306) Նիշիմուրա (անգլ.՝ Nishimura), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 30-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,673704 ա. մ., առավելագույնը մոտենում է 2,0514 ա. մ. հեռավորության վրա և հեռանում 3,296 ա. մ.։ Արեգակի շուրջ մեկ ամբողջական պտույտ է կատարում 1596,87 երկրային օրվա ընթացքում, իր ուղեծրով շարժվելով միջինում 0,225442 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6306) Նիշիմուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոյանսուլի

Բոյանսուլի, գետահովիտ Պարսկաստանում՝ Զանգիմար գետի ավազանում՝ Մակու քաղաքից 28-29 կմ հարավ-արևելք։ Ձգվում է հարավից հյուսիս 8-9 կմ երկարությամբ։


== Ծանոթագրություններ ==
Յասնայա Պոլյանա (գյուղ, Սամարա քաղաքային օկրուգ)

Անվան այլ կիրառումների համար տե՛ս՝ Յասնայա ՊոլյանաՅասնայա Պոլյանա (ռուս.՝ Ясная Поляна), գյուղ Ռուսաստանի Սամարայի մարզի Սամարա քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արտակ եպիսկոպոս Սմբատյանց

Արտակ եպիսկոպոս Սմբատյանց, (մարտի 19,1876-Շամշադինի շրջան, Տավուշ գյուղ,1937 թվական-անհայտ վայր) հոգևորական, Էջմիածնի միաբան, Տաթևի վանքի վանահայր։


== Կենսագրություն ==
Արտակ Սմբատյանը ծնվել է 1876 թվականի մարտի 19-ին Հայաստանի Տավուշ գյուղում։ Աշխարհական անունը Ղազար է։
Նախնական կրթությունը ստացել է ծննդավայրում՝ մասնավոր անհատների և հոր՝ Եփրեմ Սմբատյանցի(Հարությունյանց) մոտ։ 1887-1894 թթ. գերազանցությամբ սովորում և ավարտում է Թիֆլիսի Ներսիսյան դպրոցը և, ապա, 1894-1897 թվականներին սովորում է Էջմիածնի Գևորգյան ճեմարանի լսարանական ընթացքը։ Դեռևս 1895 թվականին Խրիմյան Հայրիկի կոնդակով Արտակն իր 6 ընկերների հետ միասին ընդունվում է Էջմիածնի միաբանների շարք և ստանում ուրարկելու իրավունք,իսկ 1896 թվականին Էջմիածնի Սբ. Գայանեի վանքում Սուքիաս արքեպիսկոպոս Պարզյանի ձեռքով ձեռնադրվում է սարկավագ։ Սակայն ուսման ծարավի երիտասարդը ցանկանում է էլ ավելի կատարելագործել իր գիտելիքները և 1899-1902 թվականներին որպես ազատ ունկնդիր Դորպատի(Տարտու) համալսարանում հետևում է դասերին:1902 թվականի նոյեմբերի 24-ին  Հուսիկ արքեպիսկոպոս Աբեղյանի ջեռքով ձեռնադրվում է աբեղա, ստանալով Արտակ հոգևոր անունը, իսկ 1903 թվականի հոկտեմբերի 24-ին ձեռնադրվում է վարդապետ՝ Ղևոնդ եպիսկոպոս Հովակիմյանի ձեռքով։
Արտակը վստահված, գործարար անձնավորություն էր։ Վարել է Մայր Աթոռի գանձապահի պաշտոնը։ Եղել է Գևորգյան ճեմարանի ուսուցիչ, Խրիմյան և Իզմիրյան կաթողիկոսների օրոք Սբ. Մյուռոնի օրհնության հանձնաժողովի անդամ է եղել, վարել է բազմաթիվ պաշտոններ Էջմիածնի տպարանում։
Արտակը մահացել է հալածանքների ենթարկվելով և այժմ նրա մահվան ստույգ տարեթիվը և վայրը մնում են անհայտ։


== Աշխատություններ ==
Գրական գործունեությամբ Արտակ եպս. Սմբատյանցն սկսել է զբաղվել դեռևս ուսանողական տարիներից, սակայն Դորպատի համալսարանում սովորելուց հետո նա մի նոր թափով է սկսում երկնել, ինչի վառ վկայությունն է 1904 թ. սկսած Մայր Աթոռի պաշտոնական «Արարատ» ամսագրի համարներում նրա անունով լույս տեսածտարբեր բնույթի ուսումնասիրությունները։
Առաջին գործը՝ «Անանիա Շիրակացի» հոդված-շարադրությունն է, որը գրվել է 1896 թ. մայիսի 6-ին։ Աշխատության մասին ոչ ոք ոչինչ չգիտեր մինչև 1997 թ., երբ Սանդրո Բեհբուդյանն իր «Վավերագրեր Հայ եկեղեցու պատմության» շարքի երրորդ գրքում առաջին անգամ անդրադարձավ այս աշխատությանը։
Աշխատության մեջ հեղինակը մանրամասն վերլուծությամբ քննում է Անանիա Շիրակացու կենսագրական տվյալները, անդրադառնում նրա երկասիրություններին, ի մասնավորի այն ժամանակ Էջմիածնի Մատենադարանում պահվող մի ձեռագիր օրինակին։
1897 թ. հունիսին Արտակ եպս. Սմբատյանցը ավարտելով Գևորգյան ճեմարանի մասնագիտական բաժինը՝ որպես ավարտաճառ է ներկայացնում մի աշխատություն, որը վերնագրված էր «Սկիզբն վիճաբանութեանց Քաղկեդոնական ժողովոյն ի Հայս» (Քաղկեդոնական վեճերի սկիզբը հայերի մեջ)։ Աշխատությունը մինչև 1997 թ. համարվում էր անտիպ և ձեռագիր վիճակով պահվում էր Պատմության կենտրոնական պետական արխիվում (այժմ ՀՀ Ազգային արխիվ)։ Առաջին անգամ այն լույս է տեսել Սանդրո Բեհբուդյանի «Վավերագրեր Հայ եկեղեցու պատմության» շարքի երրորդ հատորում՝ 1997 թվականին։
Ատտալյան դինաստիա

Ատտալյան դինաստիա, հելլենական դինաստիա, որը իշխել է Պերգամոն քաղաքում մ.թ.ա. 283 մինչև մ.թ.ա. 133։

Փիլիտերոս մ.թ.ա. 283-263
Եվմենոս I մ.թ.ա. 263-241
Ատտալոս I Սոտեր մ.թ.ա. 241-197
Եվմենոս II Սոտեր մ.թ.ա. 197-160
Ատտալոս II մ.թ.ա. 160-139
Ատտալոս III մ.թ.ա. 139-133
Եվմենոս III Արիստոնիկոս մ.թ.ա. 133-129
Թթուջուրի պատմության և մշակույթի անշարժ հուշարձանների ցանկ (Արագածոտնի մարզ)

Անվան այլ կիրառումների համար տե՛ս՝ Թթուջուրի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արագածոտնի մարզի Թթուջուր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ակկու-Չեկ

Ակկու֊Չեկ Ինստանտը արյան մեջ գլյուկոզի քանակը որոշող սարք է (շաքարաչափ), որը  արտադրվում է շվեյցարական  «Roche Diabetes Care» ընկերության կողմից։ Սարքը կիրառվում է շաքարային դիաբետի ինքնահսկման համար տնային պայմաններում։
Ակկու-Չեկ Ինստանտ  գլյուկոզի ինքնահկման հավաքածուն պարունակում է՝

գլյուկոմետր, որը չափում է արյան գլյուկոզի մակարդակը միանգամյա օգտագործման թեստ-երիզի օգնությամբ,
ծակող գործիք, որն արագ շարժվող, սուր ասեղի օգնությամբ անցավ ծակում է մատի էպիդերմիսը՝ չնչին քանակությամբ արյան նմուշ ստանալու համար,
օգտագործողի ձեռնարկ,
երաշխիքային կտրոն։


== Հիմնական մոդելները ==
Accu-Chek Active
Accu-Chek Advantage
Accu-Chek Aviva
Accu-Chek Performa
Accu-Chek Instant
Accu-Chek GoՀայաստանի Հանրապետությունում տարածված մոդելներն են Ակկու֊Չեկ Ակտիվ, Ակկու-Չեկ Պերֆորմա և Ակկու-Չեկ Ինստանտ շաքարաչափերը։


== Ծակող գործիքներ ==
Accu-Chek SoftClix
Accu-Chek MultiClix
Accu-Chek FastClix


== Ծանոթագրություններ ==


== Արտաքին հղումներ ==
https://www.diabet.am/Archived 2011-05-14 at the Wayback Machine.
Գյալինկայա (լեռնագագաթ)

Անվան այլ կիրառումների համար տե՛ս՝ Գյալինկայա (այլ կիրառումներ)Գյալինկայա, լեռնագագաթ Վայքի լեռների արևմտյան մասում։


== Ծանոթագրություններ ==
Պակիստանյան գրականություն

Պակիստանյան գրականություն, 1947 թվականից զարգացել է ուրդու, սինդհի, փուշտու լեզուներով, փենջաբերեն, հուջարաթերեն, բելուջերեն, բենգալերեն՝ ազգային գրականության և Հյուսիսային Հնդկաստանի ժողովուրդների ընդհանուր բանահյուսական, գրական ու մշակութային ժառանգության հիման վրա։
50-60-ական թվականներին ծնունդ առավ էթնիկական փոքր խմբերի լեզուներով և բարբառներով գրականությունը (բրագուի)։
40-ական թվականներին գրականությանը բնորոշ էր կրոնահամայնքային միտումների ուժեղացումը, որին հակադրվում էին Պակիստանի Առաջադեմ գրողների ասոցիացիայում (ՊԱԳԱ) 1949 թվականին միավորված գրողները՝ Ա․ Ն․ Կասմիի (1916) գլխավորությամբ։
1971 թվականին, Բանգլադեշի ժողովրդական հանրապետության կազմավորման հետ կապված, սկսվում է գրականության պատմության նոր շրջան (բենգալերեն)։
Պակիստանի գրականության մեջ գերիշխում էին ռեալիստական և մասամբ ռոմանտիկական ուղղությունները (հատկապես պոեզիայում)։ 1950-1960-ական թվականներին նշանակալի տարածում գտան մոդեռնիստական տարբեր հոսանքներ։
1960-ական թվականների կեսերին նկատվում էր մաոիստական և կրոնաշովինիստական գաղափարների ազդեցությունը։ Մեծ ուշադրություն էր դարձվում թարգմանություններին։


== Բանաստեղծներ ==
Ուրդու լեզվով ստեղծագործող բանաստեղծներից առավել հայտնի են

Ջոշ Մալիհաբադին (1898),
Ֆաիզ Ահմադ Ֆաիզը (1911),
Ա․ Ն․ Կասմին և ուրիշներ։Զարգանում էր արձակի ժանրը՝ վեպ և պատմվածք։ Առավել լայն ճանաչում ստացան ռեալիստ-արձակագիրներ Ս․ Հ․ Մանթոն (1912- 1955), Գուլամ Աբբասը (1909), Միրզա Ադիբը (1914) և ուրիշներ։


== Ստեղծագործություններ ==
Հայրենասիրական գաղափարներով են ներթափանցված սինդհի լեզվով գրողների ստեղծագործությունները (Շեյխ Այազի, Աբդուր Ռազզաքի, Խարի Դիլգիրի պոեզիան, Գ․ Խ․ Բսլուչի և ուրիշների արձակը)։ ՊԱԳԱ-ին հարում էր «Աինդա գրական միությունը» (1946)։
Հիմնական գրական հանդեսը «Մեհրան»-ն է։ Նշանակալի են փուշտու լեզվով պոեզիայի հաջողությունները (Աաիդ Ռահան Զախեյլի, 1886-1963, Մամանդարհան Աամանդար՝ 1901, Ամիր Համգա Շինվարի, 1907 և ուրիշներ)։


== Արձակ ==
Արձակը ակտիվորեն զարգացավ Պակիստանի կազմավորումից հետո։ Առավել հայտնի արձակագիրներից են Մաստեր Աբդուլքարիմը (1908-1961), Հաֆիզ Մուհամմադ Իդրիսը (1915) և ուրիշներ։
Փենջաբերեն գրողներն իրենց ստեղծագործությունները հրատարակում են «Փենջաբի» (1951), «Փենջ-դարյա» (1958), «Փենջաբի ադաբ» (1963) հանդեսներում։


== Դասական գրականություն ==
Դասական գրականության հրատարակումը իրականացնում է փենջաբական ակադեմիան (հիմնադրվել 1956 թվականին)։ Հին սերնդի բանաստեղծներ Ֆաքիր Մուհամմադ Ֆաքիրը, Աաին Ֆիրոզը և ուրիշներ ձգտում էին ձևապաշտության։
1970-ական թվայկանների գրականությանը բնորոշ էր ուշադրությունը փենջաբերեն գրականության դասական ավանդույթներին, բանահյուսությանը։
1960-1970-ական թվականներին ձևավորվում է բելուջերեն գրականությունը։ Իրենց հայրենասիրական ստեղծագործություններով աչքի են ընկել բանաստեղծներ Գուլխան Նասիրը (1914), Ազադ Ջամալդինին (1918)։ «Ուման» և «Նավաե վաթան» հանդեսներում իրենց ստեղծագործություններն են հրատարակել Աբդուլ Հաքիմ Հաքղուն (1912), Աբդուլ Ռահիմ Սաբիրը (1919), Մուհամմադ Իսհակ Շամիմը (1923)։ 1959 թվականին ստեղծվել է բելուջական ակադեմիան։
Ակ-Թիլ

Ակ-Թիլ, գյուղ Արևմտյան Հայաստանում, Կիլիկիայի Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Մոռնակ սյուր Սյոդր

Մոռնակ սյուր Սյոդր (ֆր.՝ Mornac-sur-Seudre), համայնք Ֆրանսիայում, Պուատու-Շարանտ մարզի Ծովափնյա Շարանտ գավառում։ Մտնում է Ռոշֆոր շրջանի Լա Տրամբլադ կանտոնի կազմի մեջ։ Ընդգրկված է «Ֆրանսիայի ամենագեղեցիկ գյուղերի ցանկ»-ում։
Համայնքի INSEE կոդ՝ 17247։


== Բնակչություն ==
Համայնքի բնակչությունը 2010 թվականին կազմում էր 839 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ - Մոռնակ սյուր Սյոդր (ֆր.)
Ենիքյոյ (Սպերի գավառ)

Անվան այլ կիրառումների համար տե՛ս՝ Ենիքյոյ (այլ կիրառումներ)Ենիքյոյ, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 38 կմ հարավ։


== Աշխարհագրություն ==
Տարածքն անտառազուրկ էր։


== Բնակչություն ==
XX դարի սկզբին ուներ 10 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==